Event
రాతిదూలం లాగుడు పోటీల విజేత మదిగుబ్బ
ఉరవకొండ,: అనంతపురం జిల్లా ఉరవకొండ మండల పరిధిలోని నింబగల్లు గ్రామంలో శుక్రవారం జరిగిన రాతిదూలం లాగుడు పోటీల్లో కర్నూలు జిల్లా మదిగుబ్బకు చెందిన కాడెద్దులు విజేతగా నిలిచాయి. గ్రామంలో వెలసిన శ్రీ గురు సిద్ధావధూతల రథోత్సవం సందర్బంగా స్థానిక జిల్లా పరిషత్‌ ఉతన్న పాఠశాల మైదానంలో నిర్వహించిన పోటీలు ఆద్యంతం ఉత్కంఠభరితంగా కొనసాగాయి. పోటీల్లో అనంతపురం, కర్నూల్‌ జిల్లాల నుండి ఐదు జతల కాడెద్దులు పోటీ పడగా నిర్ణీత 20 నిమిషాల వ్యవధిలో కర్నూల్‌ జిల్లా మదిగుబ్బకు చెందిన మాధవరావు కాడెద్దులు 306.4 అడుగుల మేర దూలాన్ని లాగి విజేతలగా నిలువగా గడిపూటి చంద్రమోహన్‌ మోదటి బహుమతిగా 20,000 రూపాయలు అదంజేశారు. పోటీలో 249.2 అడుగులు దూలం లాగిన గోవిందవాడ పెద్దరాజులు కాడెద్దులు ద్వితీయ స్థానంలో నిలువగా గ్రామ ఎంపిటీసీ జెట్టి రాజన్న 15,000 రూపాయలు అందించగా 92.11 అడుగుల మేర దూలం లాగిన కర్నూల్‌ జిల్లా పి.ఆర్‌.పల్లికి చెందిన కోటేశ్వరరావు కాడెద్దులు తృతీయ స్థానంలో నిలువగా కాళ్ల సుంకన్న 10,000 రూపాయలు అందజేశారు. ఉదయం నుండి మధ్యాన్నం వరకు పోటీలు కొనసాగగా వేలాది ప్రజలు ఆసక్తిగా తిలకించారు. ఈ కార్యక్రమంలో గ్రామ సర్పంచ్‌ వరలక్ష్మి, ఎంపిటిసి రాజన్న ఇతర గ్రామ పెద్దలు పాల్గొన్నారు.